Voki

media type="custom" key="18861316" align="left"media type="custom" key="18861792" align="left"media type="custom" key="18862070"

På www.voki.com kan du skabe din egen avatar. Du kan vælge udseendet på din avatar i detaljer samt avatarens baggrund. Endnu mere vigtigt er, at du både kan:
 * Skrive tekst ind, som læses op af avataren. Avataren kan læse på __alle sprog__, og der er __mange stemmer til hvert sprog.__ Dvs. direkte tekst-til-tale.
 * Selv indtale noget lyd direkte i din voki.
 * Uploade noget lyd, som du allerede har lavet.

Tjenesten er gratis, og du behøver ikke at melde dig ind for at arbejde med din avatar. Men hvis du vil gemme din avatar samt embedde den i andre medier, skal du logge dig ind.

Forslag til brug:
 * Sprogfag. Arbejd med udtale. Lad eleverne skrive en tekst og få avataren til at udtale det.
 * Sprogfag. Stil nogle spørgsmål til eleverne, som de skal besvare. Lad dem indtale lyd til avataren. På den måde kan du som lærer i ro og mag lytte til deres mundtlige formåen.
 * Dansk. Lad elever i skrivebesvær få deres tekst læst. Lyder det rigtigt?
 * Samfundsfag. Lav et interview mellem 2 avatarer om holdninger.
 * Naturfag. Lav avatarer, der forklarer et forsøg, et emne etc. Saml dem og du har forklaringer på hvad som helst.
 * Generelt. Få de generte elever i gang med at lave en præsentation.
 * Generelt. Lad en avatar præsentere din wiki, din blog etc.
 * Engelsk. I 9.klasse kan eleverne indtale resume af film, så det er lettere at repetere til mdt. prøve.
 * Sprogfag. Lad eleverne i grupper lave poster til et orienteringsløb. Man skal i hver gruppe producere en avatar, som stiller et spørgsmål f.eks. til en tekst.
 * Sprogfag, samfundsfag, dansk: Læs en avisartikel, evt. på et fremmedsprog. Find de vigtigste informationer og lav det om til talte nyheder. Lav en nyhedsudsendelse, lidt i "newsflash"-stil.
 * Engelsk i specialklasse - 6.j - Eleverne skal lave deres egen Voki og fortælle om sig selv. Vi har forud lavet en voki, som fortæller hvad de skal gøre. Eleverne kan høre den - lavet med voicerecorder, eller selv læse den.
 * Beskeder på Elevintra.
 * Dansk: Eventyr. Lad eleverne lave avatars, som fortæller om hovedpersonerne i eventyret, UDEN at sige navnet på personen. Klassen skal derefter prøve at gætte, hvilken person, der fortælles om.
 * Øjeblikkelig respons til den første skrivning. Eleverne kan både børnestave og stave "rigtigt".
 * Motiverende form i den første engelskundervisning. Lad dine avatars præsentere dig selv og din familie.